Diari Oficial de la Generalitat Valenciana


Sumari del DOGV 3500, del 21-05-1999 (1999/3563)

ORDRE de 7 d'abril de 1999, de la Conselleria de Cultura, Educació i Ciència, per la qual s'autoritza la transformació del centre Acadèmia de Perruqueria Manon, de Castelló de la Plana, en centre autoritzat de Formació Professional de grau mitjà.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3500

Data del DOGV
:   21-05-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/3563


Data del document
:   07-04-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Castelló de la Plana
    * ensenyament professional

ORDRE de 7 d'abril de 1999, de la Conselleria de Cultura, Educació i Ciència, per la qual s'autoritza la transformació del centre Acadèmia de Perruqueria Manon, de Castelló de la Plana, en centre autoritzat de Formació Professional de grau mitjà. [1999/X3563]
  
L'expedient ha sigut iniciat pel titular del centre docent privat Acadèmia de Perruqueria Manon, situat en el carrer Navarra núm. 76, de Castelló de la Plana, en sol·licitud d'autorització d'obertura i funcionament com a centre de formació professional de grau mitjà per a impartir els ensenyaments corresponents en els cicles de tècnic en Perruqueria i tècnic en Estètica Personal Decorativa.
  
Per Resolució de la Direcció General de Centres Docents, de 21 d'agost de 1989 (DOGV de 12.09.1989), el centre va obtindre l'homologació dels ensenyaments de coneixements tecnicopràctics de la branca de Perruqueria i Estètica, professió Perruqueria i Estètica, de Formació Professional de 1r grau.
  
La Direcció General de Centres Docents ha aprovat per Resolució de 18 de setembre de 1998, les instal·lacions proposades per a l'autorització, ja que complixen els requisits que, quant a espais educatius, establix la normativa vigent.
  
La Direcció Territorial de Castelló, ha emés proposta favorable a allò sol·licitat, a la vista dels informes emesos per la Unitat Tècnica de Construccions.
  
Atés que la disposició transitòria segona del Reial Decret 173/1998, de 16 de febrer (BOE de 17.02.1998), ha prorrogat fins a la finalització del curs 1999/2000 les homologacions atorgades als centres a l'empara d'allò disposat en els articles 35 i 36 del Reial Decret 707/1976, de 5 de març, com és el cas del present centre.
  
Atés que el titular del centre s'ha compromés a aportar la relació del professorat que impartirà els cicles formatius i les seus titulacions respectives abans de l'inici de les activitats educatives.
  
Atés que els ensenyaments que impartirà són de nivells no obligatoris i tenint en compte allò previst en les disposicions addicionals tercera de la LODE i sexta del Reglament de Normes Bàsiques sobre concerts educatius.
  
Vists la Llei Orgànica 8/1985, de 3 de juliol (BOE de 04.07.1985), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.1990), d'Ordenació General del Sistema Educatiu; el Reial Decret 173/1998, de 16 de febrer, pel qual es modifica i completa el Reial Decret 986/1991, de 14 de juny (BOE de 25.06.1991), que aprovà el calendari d'aplicació de la nova ordenació del sistema educatiu; el Reial Decret 1.004/1991, de 14 de juny (BOE de 26.06.1991), pel qual s'establixen els requisits mínims dels centres que impartixen ensenyaments de règim general no universitaris; el Reial Decret 777/1998, de 30 d'abril (BOE de 08.05.1998), pel qual es desenrotllen determinats aspectes de l'ordenació de la Formació Professional en l'àmbit del sistema educatiu, i el Reial Decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions conferides per l'article 35 de la Llei de Govern Valencià,
  
ORDENE
  
Primer
  
Autoritzar la transformació del centre privat Acadèmia de Perruqueria Manon, homologat per a impartir el àrea tecnicopràctica de Perruqueria i Estètica, en centre autoritzat de Formació Professional de grau mitjà, atenent les característiques i composició que més avall s'indiquen:
  
Denominació genèrica: Centre autoritzat de Formació Professional de grau mitjà
  
Denominació específica: Manon
  
Adreça: c/ Navarra, 76
  
Localitat: Castelló de la Plana
  
Província: Castelló
  
Titular: Eugenio de la Flor Vallmajó
  
Codi: 78632730
  
Ensenyaments i capacitat que s'autoritzen:
  
- 2 grups de tècnic en Perruqueria per a 56 llocs escolars, sempre que s'impartisca un grup per a un màxim de 28 llocs escolars, en torn de matins, i un grup per a un màxim de 28 llocs escolars, en torn de vesprades.
  
- 1 grup de tècnic en Estètica Personal Decorativa per a 28 llocs escolars.
  
L'eficàcia de la present autorització queda condicionada a l'aprovació per la Direcció Territorial de Castelló, previ informe de la Inspecció Educativa, de la relació del professorat que el titular del centre s'ha compromés a aportar abans de la implantació efectiva dels cicles formatius. Mentrestant, podrà continuar impartint els ensenyaments anteriors a la LOGSE que el centre té autoritzats.
  
Segon
  
Declarar la improcendència del concert educatiu sol·licitat per als cicles formatius per no tractar-se d'ensenyaments bàsics obligatoris i gratuïts, i en conseqüència no admetre en est extrem la sol·licitud per no constituir dits ensenyaments objecte del concert educatiu.
  
Tercer
  
La Direcció Territorial de Castelló establirà, en el terme màxim de dos mesos i per resolució, el centre públic al qual el citat centre privat quedarà adscrit a efectes administratius.
  
DISPOSICIÓ ADDICIONAL
  
Allò que s'ha disposat en la present ordre donarà lloc a les corresponents inscripcions en el Registre de Centres Docents de la Comunitat Valenciana.
  
Contra la present ordre, que posa fi a la via administrativa, la persona interessada podrà interposar recurs contenciós administratiu davant el Tribunal Superior de Justícia de la Comunitat Valenciana en el termini de dos mesos o deu dies, si s'opta per seguir el procediment per a la protecció dels drets fonamentals de la persona, comptats en tots dos casos des de l'endemà al de la seua publicació. Tot això conformement als articles 10, 14, 46 y 115 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 7 d'abril de 1999
  
El conseller de Cultura, Educació i Ciència,